DJEČJI VRTIĆ PALČIĆ TOVARNIK

HRVATSKIH DRAGOVOLJACA 5

32249 TOVARNIK

UPRAVNO VIJEĆE

KLASA: 601-02/25-01/03

URBROJ: 2196-28-2-05-25-01

Tovarnik, 7. travanj 2025. god.

Na temelju članka 35. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22), članka 42. Statuta Dječjeg vrtića Palčić Tovarnik (KLASA: 012-03/25-01/01, URBROJ: 2196-28-2-25-01), Pravilnika o upisima i mjerilima za upise djece i ostvarivanju prava i obveza korisnika usluga u Dječjem vrtiću Palčić Tovarnik (KLASA:601-02/24-02/01, URBROJ:2196-28-2-05-24-01), Upravno vijeće Dječjeg vrtića Palčić Tovarnik na 3. sjednici održanoj 7. 4. 2025. godine donosi:

**PLAN UPISA**

**DJECE U DJEČJI VRTIĆ PALČIĆ TOVARNIK ZA PEDAGOŠKU 2025./2026. GODINU**

I

Za pedagošku 2025./2026. godinu obavit će se upis djece rane i predškolske dobi u:

* Redoviti 10-satni program (6.00 do 16.00 sati) za djecu u dobi navršenih 12 mjeseci života do 3 godine (mješovita jaslička skupina)
* Redoviti 10-satni program (6.00 do 16.00 sati) za djecu u dobi od navršene 3 godine života do polaska u školu ( dvije mješovite vrtićke skupine)
* Program predškole – koji je obvezan za svu djecu u godini dana prije polaska u školu, a koja nisu redoviti polaznici vrtića.

U redoviti 10-satni program upisat će se onoliko djece koliko se u tekućoj godini ispiše iz Vrtića radi polaska u osnovnu školu ili iz drugih razloga, odnosno do popune postojećih kapaciteta Vrtića sukladno važećem Državnom pedagoškom standardu i Suglasnosti Ministarstva znanosti, obrazovanja i mladih.

Maksimalna popunjenost Dječjeg vrtića Palčić Tovarnik prema Suglasnosti Ministarstva znanosti, obrazovanja i mladih u mješovitoj jasličkoj skupine je dvanaest (12) djece, srednjoj mješovitoj skupini dvadeset (20) djece, starijoj mješovitoj skupini dvadeset i dvoje (22) djece.

Broj slobodnih mjesta u pedagoškoj 2025./2026. U Dječjem vrtiću Palčić Tovarnik prema Suglasnosti Ministarstva znanosti, obrazovanja i mladih:

|  |  |  |
| --- | --- | --- |
| PROGRAM | DOB | BROJ DJECE |
| JASLICE | 1-3 | 7 |
| VRTIĆ | 3 do polaska u školu | 9 |
| UKUPNO | | 16 |

Sukladno važećem Državnom pedagoškom standardu broj slobodnih mjesta može se mijenjati u ovisnosti o broju upisane djece s teškoćama u razvoju.

Potrebnu dob za upis u pojedine programe djeca ostvaruju do 31. 8. 2025. godine.

II

U Dječji vrtić se mogu upisati djeca s navršenom jednom godinom života do godine polaska u osnovnu školu i to:

1. Ako dijete i korisnik usluga (oba roditelja/skrbnik) imaju prebivalište na području Općine Tovarnik.

2. Ako dijete i/ili korisnik usluga (jedan ili oba roditelja/skrbnik) nemaju prebivalište na području Općine Tovarnik.

III

Upis djece se provodi natječajnim postupkom u mjesecu svibnju 2025. god. Upisi se provode putem nacionalne aplikacije „e-upisi“ dostupne na portalu „e-građani“.

IV

Zahtjev se podnosi putem linka koji će biti dostupan na web stranici DV Palčić Tovarnik i putem servisa e-građani.

Zahtjevi koji nemaju kompletnu dokumentaciju neće se razmatrati.

V

Nakon cjelovitog uvida i analize upisne dokumentacije, Povjerenstvo za upis dostavit će podatke Upravnom vijeću vrtića o provedenom upisu. Upravno vijeće vrtića donosi Odluku o upisu djece u pedagošku godinu 2025./2026., koja se objavljuje na oglasnoj ploči i internetskoj stranici Dječjeg vrtića u roku od 30 dana od isteka roka za podnošenje zahtjeva za upis.

VI

Za djecu koja ne mogu biti primljena u vrtić utvrđuje se Lista čekanja. S Liste čekanja djeca se upisuju u Vrtić nakon što se oslobodi mjesto u skupini kojoj dijete po dobnom uzrastu pripada.

VII

Podnositelji zahtjeva za upis djeteta u vrtić nezadovoljni Odlukom o upisu mogu u roku od 8 dana od dana objave podnijeti žalbu Upravnom vijeću vrtića. O žalbama roditelja/skrbnika odlučuje Upravno vijeće u roku od 8 dana.

VIII

Prije početka pedagoške godine 2025./2026. i uključivanja djeteta u odgojnu skupinu roditelji/skrbnici djeteta dužni su:

* Dostaviti Vrtiću potvrdu nadležnog liječnika o zdravstvenom stanju djeteta (potvrda o sistematskom pregledu djeteta),
* Potpisati s Vrtićem Ugovor o uslugama predškolskog odgoja i obrazovanja
* Potpisati izjavu o ovlaštenim osobama koje mogu dovoditi/odvoditi dijete u/iz vrtića,
* Potpisati suglasnosti o korištenju osobnih podataka u svrhu provođenja odgojno-obrazovnog rada, kao i suglasnost za izvođenje djece iz ustanove u svrhu provođenja odgojno-obrazovnog rada.

IX

Plan upisa djece u Dječji vrtić Palčić Tovarnik za pedagošku 2025./2026. godinu dostavlja se Općinskom vijeću na davanje suglasnosti sukladno čl. 42. st.1. Statuta DV Palčić Tovarnik (KLASA: 012-03/25-01/01, URBROJ: 2196-28-2-05-25-01).

PREDSJEDNIK UPRAVNOG VIJEĆA

Ivan Džunja, mag.iur.